
     REPUBLIKA HRVATSKA
     TRGOVAČKI SUD U OSIJEKU

U IME REPUBLIKE HRVATSKE

R J E Š E N J E


Trgovački sud u Osijeku, po stečajnoj sutkinji Nadi Roso, u stečajnom predmetu dužnika: ŠAHOVSKI KLUB "KRALJICA" GORJANI, Ritvara 1, Gorjani Registarski broj: 14004271, OIB 40920923013, dana 20. rujna 2017. g.,
	

    r i j e š i o   j e

1. OBUSTAVLJA SE skraćeni stečajni postupak nad dužnikom ŠAHOVSKI KLUB "KRALJICA" GORJANI, Ritvara 1, Gorjani Registarski broj: 14004271, OIB 40920923013.
	
1. Postupak će se nastaviti prema općim odredbama Stečajnog zakona.


Obrazloženje


Dana 3. kolovoza 2017. g. zaprimljen je na ovome sudu zahtjev FINE RC Osijek Podružnica Osijek za pokretanje skraćenog stečajnog postupka nad dužnikom. 

Nakon uvida u sudski registar sud je mrežnoj stranici e-Oglasna ploča suda objavio dana 6. rujna 2017. g. oglas od 6. rujna 2017. g. sukladno čl. 430 Stečajnog zakona (NN 71/15).
	
Podneskom od 18. rujna 2017. g. vjerovnik RH MF Porezna uprava zastupani po ŽDO Osijek, na propisanom obrascu, podnijeli su prijedlog za otvaranje stečajnog dužnika navodeći da prema dužniku imaju tražbinu u iznosu od 6.211,30 kn temeljem neisplaćenih obveza poreza, doprinosa i drugih javnih davanja, koju tražbinu dužnik nije namirio te da postoji stečajni razlog zato što iz Potvrde o blokadi od 12.9.2017. g. dužnik je u neprekidnoj blokadi u trajanju od 161 dan, a u Očevidniku redoslijeda osnova za plaćanje koje vodi FINA dužnik ima evidentirane neizvršene osnove za plaćanje u ukupnom iznosu od 14.879,56 kn.

Slijedom navedenog valjalo je obustaviti skraćeni stečajni postupak sukladno čl. 433 Stečajnog zakona (NN br. 71/15) te odlučiti kao u izreci.

Nakon pravomoćnosti Rješenja o obustavi skraćenog stečajnog postupka nastavit će se stečajni postupak sukladno odredbama Stečajnog zakona.




                                               U Osijeku 20. rujna 2017. g.



Zapisničar:      
Danijela Sekulić

                                                                                  	            STEČAJNA SUTKINJA
								           Nada Roso


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
           
                                                                                                                                  
D N A :
1. FINA Osijek
1. ŽDO Osijek
1. dužnik
1. e-Ogl. pl. uz podnesak ŽDO od 18.9.2017. g. (str. 6-8 spisa)
1. riješeno obustavom
1. kal.20.10.

